polyglot-tagger/wikipedia-language-snippets-filtered huggingface dataset:
பின்னர் அதிமுகவின் சார்பாக சென்னை மாவட்டத்தின் ஒரு பகுதியான துறைமுகம் தொகுதியில் 2011 தேர்தலில் போட்டியிட்டு வெற்றிபெற்று 14வது தமிழ்நாடு சட்டமன்றத்தில் உறுப்பினரானார். 2016 சனவரி 15ஆம் நாள் சென்னையில் நடைபெற்ற துக்ளக் இதழின் ஆண்டுவிழாவில் தான் சார்ந்திருந்த அதிமுக கட்சியைத் தாக்கிப் பேசினார். அதன் விளைவாக, 2016 சனவரி 28ஆம் நாள் கட்சி கொள்கைகளுக்கு எதிராக செயல்பட்டார் என்றும், கட்சிக்கு அவப்பெயர் ஏற்படுத்தினார் என்றும் குற்றம் சாட்டப்பட்டு அதிமுக பொதுச்செயலாளர் ஜெ. ஜெயலலிதாவால் கட்சியில் இருந்து நீக்கப்பட்டார். அடுத்தநாள் தன்னுடைய துறைமுகம் சட்டமன்ற உறுப்பினர் பதவியை இராஜினாமா செய்தார். இதைத் தொடர்ந்து இவரது மனைவி அடையாளம் தெரியாதவர்களால் தாக்கப்பட்டார். பின்னர் இவர் ஊடகங்கள் வாயிலாக அதிமுக அரசின் ஊழல்கள் குறித்த செய்திகளை வெளியிட்டார்.
பின்னர் மு.கருணாநிதி முன்னிலையில் திராவிட முன்னேற்றக் கழகத்தில் 2016 சூலை 19ஆம் நாள் இணைந்தார். 2019 திசம்பர் 12 ஆம் நாள், "கழகத்தின் நிகழ்கால நடவடிக்கைகள், போக்குகள், சிந்தனைப் பாங்கு, ஒரு கார்ப்பரேட் நிறுவனம் போல கட்சியை நடத்துகிற விதம், அறிவும், நேர்மையும் பின்னுக்கு தள்ளப்பட்டு பணமே எல்லாம் என கருதுகிற தன்மை, இவையெல்லாம் என்னிடம் மிகப்பெரிய சலிப்பை உண்டாக்கின. இவற்றோடு பொருந்திப் போக முடியாத நிலையில் திமுகவிலிருந்து விலகுவது என முடிவெடுத்தேன்" என்று அறிக்கைவிடுத்து திமுகவிலிருந்து பழ. கருப்பையா விலகினார்.
பின்பு 1969ஆம் ஆண்டு இந்திய தேசிய காங்கிரஸ் கட்சியில் பிரதமர் இந்திரா காந்தியின் வரைமுறையற்ற அதிகாரம், வாரிசு அரசியல் போன்ற காரணத்தால் பிளவுபட்டபொழுது காமராசர் தலைமையிலான நிறுவன காங்கிரஸ் கட்சியில் இணைந்தார். 1971ஆம் ஆண்டில் நடைபெற்ற கள்ளுக்கடை மறியல் போராட்டத்தில் ஈடுபட்டுச் சிறைசென்றார்.
2010ஆம் ஆண்டில் நடிகர் சோவின் ஆலோசனையின்படி அனைத்திந்திய அண்ணா திராவிட முன்னேற்றக் கழகம் கட்சியில் சேர்ந்தார். அக்கட்சியின் இலக்கிய அணி மாநிலத் தலைவராக நியமிக்கப்பட்டார். 2010 ஆம் ஆண்டில் திமுகவை தாக்கி பழ. கருப்பையா தொலைக்காட்சிக்கு அளித்த பேட்டிக்காக திமுகவினரால் தாக்கப்பட்டார்.
1994 ஆம் ஆண்டில் காரைக்குடி குடிநீர்ப் போராட்டத்தில் ஈடுபட்டு 19 நாள்கள் பட்டினிப்போராட்டம் நடத்தினார். 1996 ஆம் ஆண்டில் மதிமுகவிலிருந்து விலகி தனியாளாக காரைக்குடி தொகுதியில் சுயட்சை வேட்பாளராக தேர்தலில் போட்டியிட்டார்.
1975ஆம் ஆண்டில் காமராசர் மறைந்த பின்னர் ஜனதா கட்சியில் சேர்ந்தார். 1977 தமிழ்நாடு சட்டமன்றத் தேர்தலில் ஜனதா கட்சி சார்பில் காரைக்குடி சட்டமன்றத் தொகுதியில் போட்டியிட்டு வெற்றி வாய்ப்பை இழந்தார்.
இவர் 2021 ஆம் ஆண்டு நடைபெற்றுள்ள தமிழ்நாடு சட்டமன்ற தேர்தலில் தி.நகர் சட்டமன்றத் தொகுதியிலிருந்து நடிகர் கமல்ஹாசனின் மக்கள் நீதி மய்யம் கட்சியின் சார்பில் போட்டியிட்டு தோல்வி அடைந்தார்.
பழ. கருப்பையா தமிழக அரசியல்வாதியும், எழுத்தாளரும் நடிகரும் ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார்.
தைப் பூசம் பங்குனி உத்திரம் வைகாசி விசாகம் ஆடி கிருத்திகை, நல்லூர் கதிர்காமம் காந்தன் திருவிழா கந்த சஷ்டி திருவிழா,திருவாதிரை திருவிழா சிவராத்திரி, நவராத்திரி விநாயகர் சதுர்த்தி , கார்த்திகை தீபம்
இறைவன் நடராஜருக்கு ஆண்டிற்கு ஆறு அபிஷேகம் (திருவோணம் நட்சத்திரம் சித்திட்த் மாதம், ஆனி மாதத்தில் உத்திரம் நட்சத்திரம், மார்கழி மாதத்தில் திருவாதிரை நட்சத்திரம்,மாலை நேர பூர்வ பட்ஷ சதுர்த்தி ஆவணி புரட்டாசி மற்றும் மாசி மாதங்களில்)
முருகனின் பெரும் ஊர்வலம் நடக்கிறது. ஆகஸ்ட் 7, 2009 அன்று புதிய ரதத்திற்கு வெள்ளோட்டம் நடத்தப்பட்டது. 8 ஆகஸ்ட் 2009 அன்று, நல்லூர் கதிர்காமம் கந்தன் திருவிழாவிற்கு புதிய ரத்தத்தில் இறைவன் முருகன் ஏறினார். முருகன் கோயிலுக்கு சுற்றிலும் பக்தர்கள் பிரம்மாண்டமான காலப்பகுதியால் வரையப்பட்டனர். ஒவ்வொரு ஆண்டும், நல்லூர் திருவிழா முருகன் ஆலயத்தில் ஆகஸ்ட் மாதம் கொண்டாடப்படுகிறது. முருகன் ரதத்தில் வருகிறார். முருகன் கோவிலில் உள்ள அனைத்து தெய்வங்களுக்கும் இரண்டாவது கும்பாபிஷேகம் 2011 மே 13 அன்று செய்யப்பட்டது. சிவன் விஷ்ணு கோயில் எம்.என்.என்.எஸில் இருந்து 2 மைல் தொலைவில் அமைந்துள்ளது.
இது வாசிங்டன், டி.சி.யில் இருந்து சுமார் 15 மைல் தொலைவில் உள்ளது. 1980 களில் கட்ட ஆரம்பிக்கப்பட்டு 1999 ல் திறக்கப்பட்டது. எம்.டி.என்.ஏ இந்து, தமிழ் திருவிழாக்கள், விடுமுறை நாட்கள் மற்றும் சிறப்பு மிக்க நாட்களில் விழாக்கள் கொண்டாடுகிறது. மேலும், இந்த கோவில் பஜனைகள் , தமிழ் மற்றும் மத வகுப்புகளை நடத்துகிறது. மேரிலாந்து, வாஷிங்டன், வர்ஜீனியா மற்றும் நாடு முழுவதிலும் உள்ள பக்தர்கள் இந்த பாரம்பரிய சைவ இந்து கோவிலுக்கு வருகை தருகின்றனர். வள்ளி தேவசேனாவுடன் முருகனுக்காக முக்கிய சன்னிதி இருக்கிறது. விநாயகர், சிவன், மீனாட்சி, துர்கா மற்றும் பழனி ஆண்டவர் என நான்கு சன்னதிகளும் உள்ளன.
வட அமெரிக்க முருகன் கோயில் என்பது ஐக்கிய அமெரிக்காவில் இந்துக் கடவுளான முருகனுக்கு அமைக்கப்பட்ட முதல் கோவிலாகும். இந்த கோவில் வட அமெரிக்காவில் மேரிலாந்தில் உள்ள லான்ஹாமில் உள்ளது.
2001 ஆம் ஆண்டில், அண்ணா பல்கலைக்கழக சட்டத்திருத்தம் 2001-இன் கீழ், அண்ணா பல்கலைக்கழகம் ஒரு இணைப்பு ஏற்படுத்தக்கூடிய பல்கலைக்கழகமாக மாறியது. இதன் காரணமாக, தமிழ்நாட்டில் உள்ள அனைத்து பொறியியல் கல்லுாரிகளையும் தனது கட்டுப்பாட்டின் கீழ் கொண்டு வந்தது. இதன் மூலம் இணைக்கப்பட்ட கல்லுாரிகளில், ஆறு அரசு பொறியியல் கல்லுாரிகளும், மூன்று அரசு உதவி பெறும் தனியார் பொறியியல் கல்லுாரிகளும் 426 சுயநிதி பொறியியல் கல்லுாரிகளும் அண்ணா பல்கலைக்கழகத்துடன் இணைக்கப்பட்டன.
2007 ஆம் ஆண்டு பெப்ரவரி 1இல் எடுக்கப்பட்ட தமிழ்நாடு அரசின் முடிவின் காரணமாக, அண்ணா பல்கலைக்கழகமானது ஆறு பல்கலைக்கழகங்களாக பிரிக்கப்பட்டது. அவை, அண்ணா பல்கலைக்கழகம், சென்னை, அண்ணா தொழில்நுட்ப பல்கலைக்கழகம், சென்னை, அண்ணா தொழில்நுட்ப பல்கலைக்கழகம், திருச்சிராப்பள்ளி, அண்ணா தொழில்நுட்ப பல்கலைக்கழகம், கோயம்புத்துார், அண்ணா தொழில்நுட்ப பல்கலைக்கழகம், திருநெல்வேலி மற்றும் அண்ணா தொழில்நுட்ப பல்கலைக்கழகம், மதுரை. இந்த நிறுவனங்கள் முறையாக 2007 ஆம் ஆண்டிற்கும் 2010 ஆம் ஆண்டிற்கும் இடைப்பட்ட காலத்தில் தொடங்கப்பட்டவை.
2011 ஆம் ஆண்டு செப்டம்பர் 14ஆம் தேதியில் இந்தப் பல்கலைக்கழகங்களை மீண்டும் ஒன்றிணைக்க ஒரு சட்ட மசோதா நிறைவேறியது. இருப்பினும், தனித்தனியான பல்கலைக்கழகங்கள் இதுவரை செயல்பட்டு வந்தன.
ஆகத்து 2012 இலிருந்து, அனைத்து அண்ணா தொழில்நுட்ப பல்கலைக்கழகங்கள், அண்ணா பல்கலைக்கழகம், பல்கலைக்கழக வளாகம், அண்ணா பல்கலைக்கழக கல்லுாரி ஆகிய அனைத்தும் சென்னை, அண்ணா பல்கலைக்கழகத்துடன் ஒன்றிணைக்கப்பட்டன. இப்போது அவை பின்வருமாறு அழைக்கப்படுகின்றன. :
புதிதாக உருவாக்கப்பட்ட பல்கலைக்கழகமானது முந்தைய சென்னை பல்கலைக் கழகத்தின் பிரிவுகளான பொறியியல் கல்லுாரி, கிண்டி, அழகப்பா தொழில்நுட்ப கல்லுாரி, மெட்ராஸ் தொழில்நுட்பக் கல்லுாரி, மற்றும் சென்னை, கட்டிடக்கலை மற்றும் திட்டமிடல் பள்ளி ஆகியவற்றை உள்ளடக்கியதாக இருந்தது.
மேலே கூறப்பட்ட நிறுவனங்கள் புதிதாக உருவாக்கப்பட்ட பல்கலைக்கழகத்தின் உறுப்புக் கல்லுாரிகளாகின. முன்னாள் தமிழ்நாடு முதலமைச்சரை் சி. என். அண்ணாதுரையின் பெயர் சூட்டப்பட்டது.
1982 ஆம் ஆண்டில் பெயரில் இருந்த “பேரறிஞர்“ மற்றும் “தொழில்நுட்பம்“ ஆகிய வார்த்தைகள் நீக்கப்பட்டு அண்ணா பல்கலைக் கழகம் என்பது ஏற்றுக்கொள்ளப்பட்டது.
அண்ணா பல்கலைக்கழகம் சென்னை இந்தியாவில், தமிழ்நாட்டில், சென்னையில் அமைந்துள்ள ஒரு தொழில்நுட்ப பல்கலைக் கழகமாகும். சென்னை பல்கலைக்கழகமானது அண்ணா பல்கலைக்கழகம், சென்னை, அண்ணா பல்கலைக் கழகம் சென்னை , அண்ணா பல்கலைக்கழகம், சென்னை - மண்டல அலுவலகம், திருச்சி , அண்ணா பல்கலைக்கழகம், சென்னை - மண்டல அலுவலகம், கோயம்புத்தூர்,அண்ணா பல்கலைக்கழகம், சென்னை - மண்டல அலுவலகம், மதுரை, அண்ணா பல்கலைக்கழகம், சென்னை - மண்டல அலுவலகம், திருநெல்வேலி என ஆறு பிரிவுகளாகப் பிரிக்கப்பட்ட போது 2007 ஆம் ஆண்டு பிப்ரவரி 1 ஆம் நாள் நிறுவப்பட்டது.
அண்ணா பல்கலைக்கழகம் சென்னையானது கிண்டி பொறியியல் கல்லூரி, அழகப்பர் தொழில்நுட்பக் கல்லூரி, சென்னை தொழில்நுட்ப நிறுவனம் மற்றும் அண்ணா கட்டிடக்கலை மற்றும் திட்டமிடல் பள்ளி, சென்னை ஆகிய நான்கு கல்லுாரிகளை உள்ளடக்கியது.
சுற்றுச்சூழல் கல்வி என்பது பலதுறை ஒரு குறித்த கல்வித் துறை ஆகும். இது சிக்கலான பிரச்சினைகளை தீர்க்கும் நலன்களில் சுற்றுச்சூழலுடன் மனித உறவு முறையை படிப்படியாக ஆய்வு செய்கிறது. சுற்றுச்சூழல் ஆய்வுகள் சமகால சுற்றுச்சூழல் பிரச்சினைகளை தீர்க்கும் வகையில் அறிவியல், வணிகம் / பொருளாதாரம் மற்றும் சமூக அறிவியல் ஆகிய கொள்கைகளை ஒன்றாகக் கொண்டுவருகிறது. இயற்கை சூழ்நிலை, கட்டப்பட்ட சுற்றுச்சூழல் மற்றும் அவற்றுக்கிடையேயான உறவுகளின் தொகுப்பு ஆகியவற்றை உள்ளடக்கிய ஒரு பரந்த ஆய்வு ஆகும். சுற்றுச்சூழல் மற்றும் சுற்றுச்சூழல் விஞ்ஞானம் என்பது பல்வேறு நெறிமுறைகள், புவியியல், கொள்கை, அரசியல், சட்டம், பொருளாதாரம், தத்துவம், சுற்றுச்சூழல் சமூகவியல் மற்றும் சுற்றுச்சூழல் நீதி, திட்டமிடல், மாசு கட்டுப்பாடு மற்றும் இயற்கை வள மேலாண்மை முதலியன குறித்த கல்வியையே குறிக்கிறது.
சுற்றுச்சூழல் ஆய்வுகள் மற்றும் விஞ்ஞான சங்கம் 2008 ஆம் ஆண்டில் அமெரிக்காவில் சுற்றுச்சூழல் ஆய்வுகள் தொடர்பாக முதல் தொழில்முறை சங்கமாக நிறுவப்பட்டது. 2010 இல், அறிவியல் மற்றும் சுற்றுச்சூழல் தேசிய சங்கம் நிறுவப்பட்டு சங்கத்தின் ஆராய்ச்சிக் கட்டுரை, சுற்றுச்சூழல் ஆய்வுகள் மற்றும் அறிவியல் ஆகியவற்றின் பத்திரிக்கை, மார்ச் 2011 இல் வெளியிடப்பட்டது.
கனடாவில் சுற்றுச்சூழல் ஆய்வுகள் சங்கம் 1993 ஆம் ஆண்டில் நிறுவப்பட்டது. "கனடாவில் சுற்றுச்சூழல் ஆய்வுகள் தொடர்பான பகுதிகளில் ஆராய்ச்சி மற்றும் கற்பித்தல் நடவடிக்கைகளை மேற்கொள்வதற்கு என்ற மாற்றுத் திறனாய்வு பத்திரிகை 1971 ஆம் ஆண்டு ஜூலை 4 இல் ராபர்ட் ஏ. பாஹெல்கே என்பவரால் வெளியிடப்பட்டது.
சைரகுஸ் பல்கலைக்கழகத்தில் நியூயார்க் மாநிலக் கல்லூரி வனவியல் படிப்பு 1950 களில் சுற்றுசச்சூழலில் பட்டப்படிப்பை நிறுவியது. 1956 இல் அதன் முதல் பட்டம் வழங்கப்பட்டது. மத்தியபரி கல்லுாரி 1965 ஆம் ஆண்டில் இதில் முக்கிய இடத்தை வகித்தது.
பெர்க்கின் வினை எனப்படும் அசலான தொகுப்பு முறையில் சின்னமிக் அமிலம் தயாரிக்கப்படுகிறது. அசிட்டிக் நீரிலியையும் பென்சால்டிகைடையும் சேர்த்து காரவினையூக்கியின் முன்னிலையில் வினைபுரியச் செய்தால் சின்னமிக் அமிலம் உருவாகிறது. பென்சால்டிகைடும் எசுத்தர்களும் வினைபுரிந்து சின்னமேட்டு எசுத்தர்கள் உருவாகும் தொகுப்பு முறையை இரெய்னர் லுத்விக் கிளெய்சன் விவரித்தார். இவ்வினையே ஆல்டால் குறுக்கம் எனப்படுகிறது. நீரிலியின் நீராற்பகுப்பும் இவ்வினையுடன் நிகழ்கிறது.
சின்னமிக் அமிலம் என்பது 652 என்ற மூலக்கூற்று வய்ப்பாடு கொண்ட கரிமவேதியியல் சேர்மமாகும். வெண்மை நிறங்கொண்ட படிகச் சேர்மமான இது நீரில் சிறிதளவு கரைகிறது. ஆனால் கரிமக் கரைப்பான்களில் நன்கு கரைகிறது . நிறைவுறாத கார்பாக்சிலிக் அமிலமாக வகைப்படுத்தப்பட்டுள்ள இவ்வமிலம் இயற்கையாக பல தாவரங்களில் கிடைக்கிறது. ஒருபக்க மாற்றியன் மற்றும் மாறுபக்க மாற்றியன் என்ற இரு வடிவங்களிலும் காணப்பட்டாலும் மாறுபக்க மாற்றிய வடிவமே பொதுவாகக் காணப்படுகிறது .
இவர் திருநெல்வேலி மாவட்டம் சங்கரன்கோயிலில் ஏப்ரல் 15, 1954ஆம் ஆண்டில் உ. சங்கரமூர்த்தி, காளியம்மாளுக்கு மகனாகப் பிறந்தார். இவர் காந்திநகரில் உள்ள நகராட்சி பள்ளியிலும், பின்னர் சங்கரன்கோயிலில் உள்ள கோமதியம்பாள் அரசு ஆண்கள் உயர்நிலைப் பள்ளியிலும் படிப்பை முடித்தார். பின்னர் பாளையங்கோட்டை, தூய சவேரியார் கல்லூரியில் படித்தார். மதுரையில் உள்ள புகழ்பெற்ற தமிழ்நாடு வேளாண்மை மற்றும் ஆராய்ச்சிக் கழகத்தில் வேளாண்மை துறையில் இளங்கலைப் படித்தார். பட்டப்படிப்பு முடித்த பின்னர், மாநில வேளாண்துறையில் சேர்ந்து, புதுக்கோட்டை மாவட்டத்தின் கரம்பக்குடியில் உள்ள வேளாண் அலுவலகத்தில் அதிகாரியாக பணியில் சேர்ந்தார்.
ச. தங்கவேலு ஒரு இந்திய அரசியல்வாதியும், முன்னாள் நாடாளுமன்ற மாநிலங்களவை உறுப்பினரும் ஆவார். இவர் திராவிட முன்னேற்றக் கழக கட்சியைச் சேர்ந்தவராவார். இவர் 1989-ல் முதலமைச்சர் டாக்டர் மு. கருணாநிதி அமைச்சரவையில் அமைச்சராக பணியாற்றினார்.
தஞ்சாவூர் மாவட்டம், சுவாமிமலை எனும் ஊரில் பிறந்த க.நா.சு, சுவாமிமலை, சிதம்பரம் ஆகிய இடங்களிலும் வாழ்ந்தார். உலக இலக்கியத்திற்கு இணையாக தமிழ் இலக்கியம் வளரவேண்டும் என்ற எண்ணம் கொண்ட, க.நா.சு தமிழின் மிகச்சிறந்த ஆக்கங்களை ஆங்கிலத்தில் மொழிபெயர்த்தார். உலகத்தின் சிறந்த இலக்கிய ஆக்கங்கள் தமிழில் மொழிபெயர்க்கப்பட வேண்டும் என்ற எண்ணம் கொண்டு, கடுமையாக உழைத்தார். ராமபாணம், இலக்கிய வட்டம், சூறாவளி, முன்றில், - போன்ற சிற்றிதழ்களை நடத்தினார். “பொய்த்தேவு” புதினம் இவரது புகழ்பெற்ற படைப்பு. 1986ம் ஆண்டு அவரது “இலக்கியத்துக்கு ஒரு இயக்கம்” என்ற இலக்கியத் திறனாய்வு நூலுக்கு சாகித்திய அகாதமி விருது வழங்கப்பட்டது. 2006ம் ஆண்டு அவரது நூல்களை தமிழ்நாடு அரசு நாட்டுடமையாக்கியது.
கடல்முத்து கயிறு காதற்கதை காளி கில்காமெஷ் குருதிப்பூ குறுகிய வழி சுவர்க்கத்தில் காரி ஆஸன் தபால்காரன் திருட்டு தேவமலர் நல்லவர்கள்
தமிழ் எழுத்தாளர் மற்றும் நாடக நடிகரான பாரதி மணி க. நா. சு வின் மருமகன். எழுதவும் வாசிக்கவும் ஒருநாளில் பதினேழு மணி நேரங்களை செலவிட்டார். தமிழில் கோட்பாடுகள் அடிப்படையில் அல்லாமல் இரசனை அடிப்படையில் விமர்சன இலக்கியம் வளர்த்த முன்னோடி க.நா.சு.
ஏ. வி. பெல்லார்மின் இந்திய பொதுவுடமைக் கட்சியின் இந்திய அரசியல்வாதியாவார். இவர் தமிழ்நாடு நாகர்கோவில் தொகுதியை பிரதிநிதித்துவப்படுத்தும் பதினான்காவது மக்களவை உறுப்பினராக இருந்தார். இந்திய பொதுவுடைமைக் கட்சியின் கூற்றுப்படி, கன்னியாகுமரி மாவட்டத்தில் பொது தொழிலாளர் சங்கம், மீன் தொழிலாளர்கள் சங்கம் மற்றும் கட்டுமானத் தொழிலாளர்கள் சங்கம் ஆகியவற்றில் பொறுப்புகள் இருந்தன. தொழிலாளர்களின் உரிமைகளுக்காக போராடியது. இவர் இந்திய பொதுவுடமைக் கட்சியின் மாவட்ட செயலகத்தில் பணிபுரியும் உறுப்பினராக உள்ளார். மக்களவை உறுப்பினராக இருந்தபோது, பாதுகாப்பு மற்றும் வெளி விவகாரங்களுக்கான நிலைக்குழுவின் உறுப்பினராகவும் பணியாற்றினார்.
வெளியுறவு விவகாரங்களை கவனித்துக் கொண்டிருக்கும் குழுவின் ஒரு பகுதியாக, வெளிநாட்டு நாடுகளில், குறிப்பாக மத்திய கிழக்கு நாடுகளில் பணிபுரியும் இந்திய புலம்பெயர்ந்த தொழிலாளர்களின் காரணத்தை இவர் ஆதரித்தார். தன்னை ஒரு சமூக ஆர்வலர் என்று அழைத்த பெல்லார்மின், நாகர்கோவிலில் கொனாமியில் கேந்திரிய வித்யாலயாவை உருவாக்கி, 14வது மக்களவை உறுப்பினராக தனது பதவிக் காலங்களில் தேசிய சாதனை படைப்பில் குழித்துறையில் பாலம் தேசிய நெடுஞ்சாலை 47-ல்அமைத்ததையும் தனது சாதனையாகக் குறிப்பிடுகிறார். தவிர, கன்னியாகுமரி கடலோரப் பகுதிகளில் மணல் அள்ளுவதை எதிர்த்து ஏ.வி.பெல்லர்மின் போராடி வருகிறார்.
பெல்லார்மின் 2014 தேர்தலில் கன்னியாகுமரி மக்களவை தொகுதியில் போட்டியிட்டார். கன்னியாகுமரி மாவட்டத்தில் குளச்சல் பகுதியில் வணிகத் துறைமுகம், தகவல் தொழில்நுட்ப பூங்கா மற்றும் ரப்பர் ஆராய்ச்சி மையம் அமைப்பது, கன்னியாகுமரி மற்றும் திருவனந்தபுரம் இடையே சரக்கு போக்குவரத்துக்கு பயன்படும் வகையில் ஆனந்த விக்டோரியா மார்த்தாண்டம் கால்வாயை புனரமைப்பது ஆகியவவை இவரது தேர்தல் வாக்குறுதிகளில் அடங்கும். மேற்கு கரையோரத்தில் இயங்கும் ஏ. வி. எம். கால்வாய், புதுப்பிக்கப்பட்டிருந்தால், சுற்றுலா வருவாயிலிருந்து வருவாய் அதிகரிக்கும் என எதிர்பார்க்கப்படுகிறது.
பொதுவாக ஒவ்வோர் ஆண்டும் சூலை மாதத்தின் கடைசி வாரம் முதல் ஆகத்து மாதத்தின் மூன்றாவது வாரம் ஆகியவற்றிற்கு இடையேயுள்ள எதாவது 12 நாட்களுக்கு இத்திருவிழா நடைபெறும். ஈரோடு, வ.உ.சி. பூங்கா அருகில் உள்ள நகராட்சி மைதானத்தில் வழக்கமாக நடைபெறுகிறது. 230 புத்தக வெளியீட்டாளர்கள் பங்கு கொண்டு கடைகளை அமைக்கின்றனர். புத்தகத் திருவிழா மூலம் சராசரியாக ஆறு கோடி ரூபாய் வருவாய் ஈட்டப்படுகிறது. கண்காட்சி காலை 11 மணி முதல் இரவு 9.30 மணி வரை திறந்திருக்கும். புத்தகத் திருவிழாவிற்கு அனுமதி இலவசம்.
2016 ஆம் ஆண்டில், புத்தக விழாவின் ஒரு பகுதியாக, அறிவியல் துறையில் இளம் ஆராய்ச்சியாளர்களை கௌரவிப்பதற்காக ஜி. டி. நாயுடு விருது உருவாக்கப்பட்டது. மேலும் இந்த விருதுக்கு இந்திய கண்டுபிடிப்பாளரும் பொறியியலாளருமான கோபால்சாமி துரைசாமி நாயுடுவின் பெயரிடப்பட்டுள்ளது. ஆராய்ச்சி செய்யும் இளைஞர்களை ஊக்குவிக்கும் விதமாக இவ்விருது வழங்கப்படுகிறது. விருதுடன் ஒரு லட்சம் ரொக்கப்பணமும் வழங்கப்படுகிறது.
கலாச்சார விழாவின் ஒரு பகுதியாக, பல்வேறு பிரபலங்கள் வெவ்வேறான தலைப்புகளில் பேச இங்கு அழைக்கப்படுகின்றனர். இந்தியாவின் முன்னாள் சனாதிபதியான டாக்டர்.ஏ.பி. ஜே. அப்துல் கலாம் இந்த விழாவில் பங்கேற்று இரண்டு முறை உரையாற்றியுள்ளார். நடிகர் சிவகுமார், இசையமைப்பாளர் இளையராஜா, புஷ்பவனம் குப்புசாமி,சுகி சிவம்,சாலமன் பாப்பையா, போன்ற பிற பிரபலங்களும் இவ்விழாவில் அடிக்கடி பங்கேற்பவர்களாவர்.
ஈரோடு புத்தக திருவிழா 12 நாள் நிகழ்ச்சியாக நடைபெறுகிறது. பல்வேறு புத்தக வெளியீட்டாளர்கள், வெளியிட்ட புத்தகங்களை விற்பனைக்குக் காட்சிப்படுத்தப்படுவது மட்டுமல்லாது, சிறந்த பேச்சாளர்களின் மேடைச் சொற்பொழிவுகள், ஆராய்ச்சியாளர்களையும் புத்தக வெளியீட்டாளர்களையும் சிறப்பித்தல், பள்ளி மாணவர்களின் கலைநிகழ்ச்சிகள் எனப் பல்வேறு நிகழ்ச்சிகள் விழாவில் நடைபெறுகின்றன.
ஈரோடு புத்தகத் திருவிழா என்பது தமிழ்நாட்டின் ஈரோட்டில், ஒவ்வொரு ஆண்டும் ஏற்பாடு செய்யப்படும் புத்தகக் கண்காட்சியாகும். மக்கள் சிந்தனைப் பேரவை என்ற சமூக அமைப்பால் இத்திருவிழா ஏற்பாடு செய்யப்படுகிறது. தமிழ் நாட்டின் இரண்டாவது மிகப் பெரிய புத்தகத் திருவிழாவாக சென்னை புத்தகத் திருவிழாவிற்கு அடுத்து இடத்தைப் பெற்றுள்ளது.
இரஞ்சித் தத்தா இந்தியாவைச் சேர்ந்த ஓர் அரசியல்வாதியாவார். அசாம் மாநிலத்தைச் சேர்ந்த ஒரு இவர் பிகாலி தொகுதியில் 2016 ஆம் ஆண்டு முதல் அசாம் சட்டமன்ற உறுப்பினராக இருந்தார். முன்னதாக 2001 முதல் 2011 ஆம் ஆண்டு வரை பிகாலியின் சட்டமன்ற உறுப்பினராக இருந்தார். சர்பானந்தா சோனோவால் தலைமையிலான அரசாங்கத்தில் 2016 முதல் 2021 ஆம் ஆண்டு வரை கைத்தறி, சிறுபான்மையினர் நலன், நெசவு மற்றும் பட்டு வளர்ப்பு அமைச்சர் ஓர் அமைச்சராகவும் இருந்தார்.
இரஞ்சித் தத்தா பிசுவநாத் மாவட்டத்தில் உள்ள அட்டிபோந்தாவில் 1957 ஆம் ஆண்டு சனவரி மாதம் 24 ஆம் தேதியன்று பிறந்தார். மறைந்த குலதர் தத்தா மற்றும் இலாபன்யா தத்தா ஆகியோர் இவரது பெற்றோர்களாவர். 1974 ஆம் ஆண்டு தேச்பூரில் உள்ள தர்ராங் கல்லூரியில் உயர்நிலைப் படிப்பை இவர் முடித்தார்.
சோனோவால் அமைச்சரவையில் கைத்தறி, சிறுபான்மையினர் நலன், நெசவு மற்றும் பட்டு வளர்ப்பு அமைச்சராக தத்தா சேர்க்கப்பட்டார். இவர் 24 மே 2016 ஆம் ஆண்டு மே மாதம் 24 ஆம் தேதியன்று கவுகாத்தியில் ஓர் அமைச்சராகப் பதவியேற்றார்.
ஆம்புலன்சு என்ற ஆங்கிலச் சொல் அம்புலரே என்ற இலத்தீன வேர்ச் சொல்லிலிருந்து பெறப்பட்டு நட அல்லது நகர்த்து என்ற பொருளில் அறியப்பட்டது. தொடக்க காலத்தில் நோயாளிகளைத் தூக்கியவாறோ சக்கர நாற்காலி அல்லது எடுப்புப் படுக்கையில் வைத்தோ கூட்டிச்சென்றார்கள். இச்சொல் பெரிதும் இடம்பெயரும் இராணுவப் படையுடன் தொடர்புபடுத்தி நகரும் மருத்துவமனை என்று அறியப்பட்டது. அமெரிக்க உள்நாட்டுப் போர்களில் காயம்பட்டவர்களை போர் முனையிலிருந்து அப்புறப்படுத்தப் பயன்பட்ட ஊர்தி, நோயாளர் சுமை வண்டி என்று அழைக்கப்பட்டது. நோயாளர் சுமை வண்டிகள் 1854 ஆம் ஆண்டில் நடைபெற்ற கிரிமிய போரில் குறிப்பிடப்பட்டாலும், பிரெஞ்சு புரூசிய மற்றும் சேர்பியா துருக்கி போர்களில் பணியாற்றிய போர்க்கள மருத்துவமனைகள் நோயாளர் ஊர்தி என்றே அழைக்கப்பட்டன.
நோயாளர்களை ஏற்றிச்செல்லும் ஊர்தியையே குறித்தாலும், நிறைய நோயாளர் ஊர்திகள் உள்ளன. இந்த ஊர்திகள் பொதுவாக உயிர் காக்கும் கருவிகள் மற்றும் பயிற்சி பெற்ற மருத்துவ உதவியாளர் அல்லது மருத்துவர் போன்ற வசதிகளை அளிப்பதில்லை. எல்லா நாடுகளிலும் இவற்றின் நோக்கம் நோயாளிகளை சிகிச்சை பெற அழைத்த்துச் செல்லல் மற்றும் திரும்ப வீட்டிற்கு அழைத்து வருதல்; இவற்றில் அவசர விளக்கோ அல்லது எச்சரிக்கை சங்கு ஒலியோ இருப்பதில்லை. சில பகுதிகளில் நோயாளர் ஊர்தி ஊழியர் மருத்துவ உதவி அளிக்க களத்துக்குச் செல்லும் வசதியுடன் மாற்றியமைக்கப்பட்டுள்ளன. இவ்வகை ஊர்திகள் நோயர்களை அழைத்துச் செல்வதில்லை. இவற்றின் பெயர் பறக்கும் ஊர்தி என்பதாகும்.
எச்சரிக்கை விளக்கு மற்றும் சங்கொலி ஏந்திச் செல்லும் ஊர்தி தவிர, நோயாளர் ஊர்தி என்பது மேலதிகப் பரப்பெல்லை கொண்டதாகும். இச்சொல் சுமையுந்து, கூண்டுந்து, மிதிவண்டி, மோட்டார் சைக்கிள், பேருந்து, உலங்கு வானூர்தி, வானூர்தி, மருத்துவக் கப்பல் போன்ற அவசரம் காட்டாத நோய் கடுமையற்ற நோயாளிகளை ஏற்றிச் செல்லும் ஊர்திகள் மற்றும் அவசர ஊர்திகளைக் குறிப்பன. அவசர ஊர்தி என்பது மருத்துவத் தேவையுள்ள நெருக்கடியான காலகட்டத்தில் கட்டாயத் தேவையாக இருந்து வருகிறது. அவசர ஊர்தியில் நோயாளிகளின் நலன் காக்கவும் ஆபத்தான சூழலில் நோயாளிக்கு முதலுதவி அளிக்கவும் மமருத்துவ பயிற்சி பெற்ற உதவியாளர்கள் உள்ளனர்.
நோயாளர் ஊர்தி என்பது நோயுற்ற அல்லது காயம்பட்ட ஆட்களுக்கு மருத்துவ சிகிச்சை அளிக்கக் கொண்டு செல்வது அல்லது சிகிச்சை முடிந்து திரும்ப வீட்டிற்கு அனுப்புவதற்காக வடிவமைக்கப்பட்ட ஊர்தி. சில நேரங்களில் மருத்துவமனைக்கு வெளியே சில மருத்துவ சிகிச்சைகளை நோயாளர் ஊர்தியிலே பெற முடியும். இந்த சொல்லோடு தொடர்புடைய விளக்கம் இது: அவசர நோயாளர் ஊர்தி, அவசர மருத்துவ சிகிச்சை மற்றும் அவசர மருத்துவ கவனிப்பு போன்ற உதவிகளை கடும் நோயினால் அவதிப்படும் நோயாளிகளுக்கு அளிப்பது.
நோயாளர் ஊர்தியின் வரலாறு பண்டைய காலத்தில் குணப்படுத்த முடியாத நோயாளிகளை கட்டாயப்படுத்தி வண்டிகள் மூலம் ஏற்றிச் சென்ற நாள் முதல் தொடங்குகிறது. எசுப்பானிய நாட்டில் 1487 ஆம் ஆண்டில் நோயாளர் ஊர்தி அவசர போக்குவரத்திற்காக முதன் முதலில் பயன்படுத்தப்பட்டது. தொடர்ந்து பல பொது ஊர்திகள் 1830களில் பயன்படுத்தப்பட்டன. உலகில் 19 மற்றும் 20 ஆம் நூற்றாண்டுகளில் ஏற்பட்ட தொழில்நுட்ப முன்னேற்றம் காரணமாக நவீன நோயாளர் ஊர்திகள் பயன்பாட்டிற்கு வந்தன.
புலிட்சர் பரிசு வென்ற நாவலாசிரியரும் நாடக ஆசிரியருமான தார்ன்டன் வைல்டர் உடன் மெக்கல்லோ எப்பொழுதாவது மதிய உணவை சாப்பிடுவார். ஒரு திறமையான எழுத்தாளர் தன்னுடைய கதையில் வானளாவிய சுதந்திரத்தை பராமரிக்கிறார். அறிவியல் அல்லாத புத்தகமாக இருந்தாலும் கூட ஒரு வாசகர் விளைவுகள் எதையும் எதிர்பார்ப்பதில்லை என்று வைல்டர் மெக்கல்லோவிற்கு அச்சமயங்களில் கூறியும் கற்பித்தும் இருக்கிறார் .
மெக்காலோ பிட்சுபர்க்கில் பிறந்து அங்கேயே வளர்ந்து ஆளானார். யேல் பல்கலைக்கழகத்தில் ஆங்கில இலக்கியம் பயின்று பட்டம் பெற்றார் . கல்லூரிப் படிப்பு முடிந்தும் நியூயார்க்கில் விளையாட்டு இதழ் ஒன்றில் வேலை செய்தார். 1960 களில் அமெரிக்க எரிட்டேச்சு என்னும் இதழை ஆசிரியராக இருந்து வெளிக் கொண்டுவந்தார். 1968 இல் இவரது முதல் நூலான தி யான்சுடவுன் பிளட் 1968 ஆம் ஆண்டில் வெளிவந்தது. அதன் பின்னர் இதே போன்ற ஒன்பது நூல்களை எழுதி இவர் வெளியிட்டார். ஆரி எசு இட்ருமான், யான் ஆடம்சு, தி புரூக்ளின் பிரிட்ச்சு, ரைட்டு பிரதர்சு என்பன போன்றவை அந்நூல்களாகும். கென் பர்ன்சு இயக்கிய சிவில் வார் மற்றும் 2003 ஆண்டு எடுக்கப்பட்ட சீ பிசுக்கட்டு என்ற திரைப்படம் போன்ற பல எண்ணற்ற ஆவணப்படங்களை மெக்காலோ விவரித்துள்ளார். பன்னிரண்டு ஆண்டுகள் இவர் தனது அமெரிக்க அனுபவத்தை இத்துறையில் வழங்கினார்.
டைம் என்ற அமெரிக்க தகவல் முகமையிலும், லைஃப், என்ற செய்தி பத்திரிகையிலும் மெக்காலோ ஒரு பயிற்சியாளராகக் பயிற்சி பெற்றார். பயிற்சியாளராக இருந்தபோது அங்கு அவர் ஆராய்ச்சி அனுபவங்களை இரசித்தார். ஆராய்ச்சியின் முடிவில்லாத ஆர்வத்தை கண்டுபிடித்து அதை எழுத்துக்களாக எழுதுவேண்டும் என நினைத்தார். எழுத்தின் மூலம் தன் வாழ்க்கையில் என்ன செய்ய வேண்டும் என்பதை அங்குதான் கண்டுபிடித்ததாகவும் அவர் கூறியுள்ளார் . யேல் பல்கலைக்கழகத்தில் கலைப் பிரிவில் சேர்ந்த மெக்கல்லோ, ஓர் எழுத்தாளராக வரவேண்டும் என்ற இலக்குடன் ஆங்கில பாடத்தில் பட்டம் பெற்றார் . 1955 ஆம் ஆண்டு மெக்காலோ ஆங்கிலத்தில் ஆனர்சு பட்டம் பெற்றார் .
டேவிட் மெக்காலோ என்பவர் 7 சூலை 1933 ஆம் ஆண்டு சூலை மாதம் 7 அன்று பிறந்த ஓர் அமெரிக்கர் ஆவார். நூலாசிரியர், வரலாற்றாளர், விரிவுரையாளர் பேராசிரியர் என்று பல்வேறு தளங்களில் இயங்கியவர் என்ற சிறப்பு இவருக் இருக்கிறது. இவர் புலிட்சர் பரிசையும் தேசிய புத்தக விருதையும் இரண்டு முறை பெற்றார். அமெரிக்காவின் உயர்ந்த விருதான சுதந்திர பதக்கத்தையும் , பிரான்சிசு பார்க்மேன் பரிசுகள் இரண்டும் பெற்றுள்ளார்.
புலிட்சர் விருது பெற்ற புத்தகங்களான இட்ரூமன் மற்றும் யான் ஆடம்சு ஆகிய மெக்காலோவின் இரண்டு நூல்களையும் எச்.பி.ஒ. தொலைக்காட்சி முறையே ஒரு தொலைக்காட்சி திரைப்படமாகவும், ஒரு குறுந்தொடர் நிகழ்ச்சியாவும் மாற்றியமைத்து பயன்படுத்தியது.
ஒரு மனிதன் தன் கருத்தைப் பிறருக்குத் தெரிவிக்கும் முயற்சியில் ஈடுபடும்போது இலக்கண முறையின்றிப் பேசுவதும் எழுதுவதும் வழு எனப்படும். அவ்வாறின்றி இலக்கணமுறையுடன் பேசுவதும் எழுதுவதும் வழாநிலை எனப்படும். வழாநிலை ஏழு வகைப்படும். இலக்கண முறையின்றிப் பேசினாலும் எழுதினாலும் கூட சில இடங்களில் இலக்கணமுடையதைப்போல வழாநிலையாக ஏற்றுக்கொள்ளும் முறைக்கு வழுவமைதி என்று பெயர்.
முக்காலமும் மயக்கமின்றி எழுதுவதும் பேசுவதும் காலவழாநிலை ஆகும். ஒரு தொடரில் எக்காலப்பெயர் இடம் பெறுகிறதோ அக்காலத்திற்குரிய பயனிலையையே கொண்டு முடிதல் வேண்டும்.
ஐவகைப்பாலும் மயக்கமின்றி எழுதுவதும் பேசுவதும் பால்வழாநிலை ஆகும். அந்தந்தப் பாலுக்குரிய எழுவாய்கள் அந்தந்தப் பாலின் பயனிலையைக் கொண்டு முடிதல் வேண்டும்.
மூவகை இடமும் மயக்கமின்றி எழுதுவதும் பேசுவதும் இடவழாநிலை ஆகும். ஓர் இடத்திற்கு உரிய எழுவாய் அதே இடத்திற்குரிய பயனிலையைக் கொண்டு முடிதல் இடவழாநிலையாகும்.
மெய்சனர் விளைவு என்பது ஒரு கடத்தி மீக்கடத்தியாகும் போது, அதன் வழியே பாயும் காந்தப் புலத்தில் ஏற்படும் மாற்றங்களைக் கூறுவதாகும். மீக்கடத்திகளின் வெப்பநிலையை அதன் நிலைமாறு வெப்பநிலைக்குக் கீழே கொண்டு செல்லும் போது, காந்த விசைக் கோடுகள் மீக்கடத்திகளின் பரப்பை விட்டு விலகலடையும் என்பதை வால்த்தர் மெய்சனர், ராபர்ட் ஒசன்பெல்டு ஆகிய அறிவியல் அறிஞர்கள் 1933 ஆம் ஆண்டு கண்டறிந்தனர். மெய்சனர் நிலையில் மீக்கடத்திகளின் உள்ளே, எந்த காந்தப் புலமும் செயல்படுவதில்லை. மெய்சனர் நிலை முறிவடையும் அளவைக் கொண்டு மீக்கடத்திகள் வகைப்படுத்தப்படுகின்றன. மெய்சனர் விளைவின் அடிப்படையில் மிதக்கும் தொடர் வண்டி செயல்படுகிறது.
மீக்கடத்திகளின் வெப்பநிலையை அதன் நிலைமாறு வெப்பநிலைக்குக் கீழே கொண்டு செல்லும் போது, காந்த விசைக் கோடுகள் மீக்கடத்திகளின் பரப்பை விட்டு விலகலடையும். இதை மெய்சனர் விளைவு என்கிறோம். இந்த நிலையை அடையும் போது மீக்கடத்திகள் டயா காந்தப் பண்புகளைப் பெறுகிறது.
மெய்சனர் நிலையில் மீக்கடத்திகளின் உள்ளே காந்தப்புலம் சுழியாகும். காந்தப்புலமும் மீக்கடத்திகளும் இயற்கையாகவே ஒன்றையொன்று எதிர்க்கின்றன.
மெய்சனர் கொடுத்த விளக்கத்திற்கு லண்டன் என்ற அறிவியல் அறிஞர் சமன்பாட்டை உருவாக்கினார். மீக்கடத்திகளில் காந்தப் புலம் ஊடுருவும் தூரத்தை லண்டன் ஊடுருவும் ஆழம் என்கிறோம்.
மீக்கடத்திகளின் மீது பாயும் காந்த விசைக் கோடுகளுக்கு எதிரான காந்தப் புலத்தை உருவாக்க அவற்றின் பரப்பில் ஒரு நிலையான, தடுக்கும் மின்னோட்டம் பாய்கிறது.
மீக்கடத்திகளில் மின்தடையற்ற நிலை இருப்பதால், காந்த புலத்தால், அதற்கு சம அளவில் துாண்டப்படும் மின்னோட்டம், காந்தப் புலத்தை எதிர்க்கும் திசையிலே உருவாகிறது.
ஒரு கடத்தியின் அருகேயுள்ள காந்தப் புலத்தை மாற்றும் போது தூண்டப்படும் மின்னோட்டத்தின் திசை, காந்தப் புல திசையை எதிர்க்கும் வகையிலே உருவாகும்.
பிற கொட்டைகளைப் போன்றே வாதுமைக் கொட்டையும் பதப்படுத்தி சேமிக்கப்பட வேண்டிய ஒன்றாகும். பாதுகாப்பான வகையில் அது சேமிக்கப்படவில்லையெனில் பூச்சிகள், பூஞ்சைத் தொற்றுக்களால் பாதிக்கப்படும். இப்பாதிப்பால் அப்லடாக்சின் என்னும் புற்றுநோயை உண்டாக்கும் வேதிநச்சு உருவாகிறது. இவ்வாறு பாதிப்படைந்த வாதுமைக் கொட்டைகள் முற்றிலும் அகற்றப்பட வேண்டும்.
வாதுமைக் கொட்டைகளை நீண்ட காலம் பாதுகாப்புடன் சேமித்து வைக்க -3 முதல் 0 டிகிரி செல்சியசு வெப்பநிலையும் குறைந்த ஈரப்பதமும் தேவை. வாதுமைக் கொட்டைகள் பெருமளவில் உற்பத்தியாகும் வளரும் நாடுகளில் இந்தளவிற்கு குளிரூட்டம் செய்வதற்கான தொழில்நுட்பங்கள் இல்லாதபோதும் அவை 25 டிகிரி செல்சியசு மற்றும் குறைந்த ஈரப்பதத்தில் சேமிக்கப்படுகின்றன. 30 டிகிரி செல்சியசு வெப்பநிலையும் 70% க்கும் மேலான ஈரப்பதமும் உள்ள சூழலில் வாதுமைக் கொட்டைகள் வேகமாகக் கெட்டு அதிக இழப்பினை ஏற்படுத்துகின்றன. ஈரப்பதம் 75% க்கும் மேல் இருந்தால் பூஞ்சைத் தொற்று ஏற்பட்டு அப்லடாக்சின் என்னும் புற்றுநோயை உண்டாக்கும் வேதிநச்சு வெளிப்படுகிறது.